CELEX: 32014D0024
Language: fi
Date: 2014-01-20 00:00:00
Title: Neuvoston täytäntöönpanopäätös 2014/24/YUTP, annettu 20 päivänä tammikuuta 2014 , Valko-Venäjään kohdistettavista rajoittavista toimenpiteistä annetun päätöksen 2012/642/YUTP täytäntöönpanosta

21.1.2014   
            
            
               FI
            
            
               Euroopan unionin virallinen lehti
            
            
               L 16/32
            
         
      NEUVOSTON TÄYTÄNTÖÖNPANOPÄÄTÖS 2014/24/YUTP,
   annettu 20 päivänä tammikuuta 2014,
   Valko-Venäjään kohdistettavista rajoittavista toimenpiteistä annetun päätöksen 2012/642/YUTP täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan,
   ottaa huomioon neuvoston päätöksen 2012/642/YUTP (1) ja erityisesti sen 6 artiklan 1 ja 3 kohdan,
   sekä katsoo seuraavaa:
   
               (1)
            
            
               Neuvosto hyväksyi 15 päivänä lokakuuta 2012 päätöksen 2012/642/YUTP Valko-Venäjään kohdistettavista rajoittavista toimenpiteistä.
            
         
               (2)
            
            
               Neuvosto katsoo, että päätöksen 2012/642/YUTP liitteessä olevia luetteloon merkitsemisen perusteita olisi muutettava yhden henkilön osalta.
            
         
               (3)
            
            
               Päätöksen 2012/642/YUTP liite olisi muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2012/642/YUTP liite tämän päätöksen liitteen mukaisesti.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Brysselissä 20 päivänä tammikuuta 2014.
      
         
            Neuvoston puolesta
         
         
            Puheenjohtaja
         
         C. ASHTON
         
      
   
   
      (1)  Neuvoston päätös 2012/642/YUTP, annettu 15 päivänä lokakuuta 2012, Valko-Venäjään kohdistettavista rajoittavista toimenpiteistä (EUVL L 285, 17.10.2012, s. 1).
   
      LIITE
      Korvataan päätöksen 2012/642/YUTP liitteessä oleva kohta 210 seuraavasti:
      
                   
               
               
                  Nimet Englanninkielinen transkriptio valkovenäjästä Englanninkielinen transkriptio venäjästä
               
               
                  Nimet (valkovenäjänkielinen kirjoitustapa)
               
               
                  Nimet (venäjänkielinen kirjoitustapa)
               
               
                  Tunnistetiedot
               
               
                  Luetteloon merkitsemisen perusteet
               
            
                  210
               
               
                  Ternavsky, Anatoly Andreevich
                  (Ternavski, Anatoli Andrievich
                  Ternavskiy,
                  Anatoly
                  Andreyevich)
               
               
                  ТЕРНАВСКИЙ, Анатолий Андрэевiч
               
               
                  ТЕРНАВСКИЙ, Анатолий, Андреевич
               
               
                  Syntymäaika: 1950
                  Syntymäpaikka: Donetsk, Ukraina.
               
               
                  Läheisissä suhteissa presidentti Lukašenkan perheenjäseniin oleva henkilö. Hänen yhtiönsä Univest-M on presidentin urheilukerhon kumppani, ja presidentin miniä oli sen palveluksessa toukokuuhun 2011 saakka.
                  Antaa tukea hallinnolle, erityisesti taloudellista tukea osoittamalla Univest-M:n kautta maksuja Valko-Venäjän sisäasiainministeriölle, Valko-Venäjän (valtiolliselle) televisio- ja radioyhtiölle ja kansalliskokouksen edustajainhuoneen ammattiyhdistykselle.
                  Hyötyy hallinnosta Valko-Venäjän laajamittaisten liiketoimien kautta. Univest-M omistaa tytäryhtiö FLCC:n, joka on johtava toimija öljy- ja hiilivetyalalla.
                  Univest-M on myös eräs Valko-Venäjän suurimmista kehitys-/kiinteistöyhtiöistä. Tämän mittakaavan liiketoimet eivät olisi mahdollisia Valko-Venäjällä ilman Lukašenkan hallinnon hyväksyntää.
                  Sponsoroi useita urheilukerhoja Univest-M:n kautta ja edistää näin hyviä suhteita presidentti Lukašenkaan.